25. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 39321/1732 της 15/22 Μαρτ. 1977 (ΦΕΚ Β΄ 268) Περί διαγραφής οφειλών από φόρο μεταβιβάσεως ακινήτων, τελών χαρτοσήμου και λοιπών φόρων που συμβεβαιώθησαν μετ’ αυτών υπέρ τρίτων. Έχοντες υπόψη: Τις διατάξεις της παρ. 5 του άρθρ. 49 του Νόμ. 542/1977 «περί τροποποιήσεως, αντικαταστάσεως και συμπληρώσεως φορολογικών και άλλων τινών διατάξεων, αποφασίζουμε: Καθορίζουμε ότι, για την διαγραφή των οφειλών από φόρο μεταβιβάσεως ακινήτων, τελών χαρτοσήμου και λοιπών φόρων, που συμβεβαιώθηκαν μετ’ αυτών υπέρ τρίτων, οι οποίες βεβαιώθηκαν με το Ν.Δ. 1276/1972 «περί φορολογικών διευκοκύνσεων των κατά το Ν.Δ. 1138/1972 «περί αναπροσαρμογής και βελτιώσεως των στεγαστικών προγραμμάτων του Υπουργείου Κοινωνικών Υπηρεσιών και του Οργανισμού Εργατικής Κατοικίας δικαιούχων στεγάσεως», απαιτείται η υποβολή από τους υποχρέους των οφειλών αιτήσεως προς το αρμόδιο Δημόσιο Ταμείο. Το Δημόσιο Ταμείο με την απόφαση αυτή, και την αίτηση του ενδιαφερομένου θα εκδόσει τετραπλότυπο ατομικό φύλλο εκπτώσεως (Τ.Α.Φ.Ε.) με το οποίο θα διαγράψει το υπόλοιπο της σχετικής οφειλής του υποχρέου, που προέρχεται από την πιο πάνω βεβαίωση. Η απόφαση αυτή να δημοσιευθεί στην Εφημερίδα της Κυβερνήσεως. 